
                     PARLAMENTUL  ROMÂNIEI
                         CAMERA DEPUTAŢILOR

COMISIA JURIDICĂ, DE DISCIPLINĂ
ȘI IMUNITĂȚI

                                                                               București, 11 martie 2021  
                                                                               Nr. 4c-11/1055/2015
                                                                               Pl x 574/2015


BIROULUI PERMANENT
AL
 CAMEREI DEPUTAȚILOR


         	Vă înaintăm, alăturat, RAPORTUL asupra Propunerii legislative pentru modificarea Legii nr.135/2010 privind Codul de procedură penală şi a Legii nr.286/2009 privind Codul penal , trimisă cu adresa nr. Pl- x 574  din 9 septembrie 2015 şi înregistrată cu nr. 4c-11/1055 din 10 septembrie 2015.
În raport cu obiectul şi conţinutul său, proiectul de lege face parte din categoria legilor organice.



                      PREȘEDINTE,                                      SECRETAR,

           Mihai – Alexandru Badea                      Cristian – Tudor Băcanu

Raport

asupra Propunerii legislative pentru modificarea Legii nr.135/2010 privind Codul de procedură penală şi a Legii nr.286/2009 privind Codul penal

În conformitate cu prevederile art. 94 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru modificarea Legii nr.135/2010 privind Codul de procedură penală şi a Legii nr.286/2009 privind Codul penal , trimisă cu adresa nr. Pl-x 574 din 9 septembrie 2015 şi  înregistrată cu nr. 4c-11/1055 din 10 septembrie 2015.
Potrivit prevederilor art. 75 din Constituţia României, republicată şi ale art. 91 alin. (9) pct. 2 din Regulamentul Camerei Deputaţilor, republicat, Camera  Deputaţilor este Cameră decizională.
Senatul, în calitate de primă Cameră sesizată, a respins inițiativa legislativă în ședința din 7 septembrie 2015. 
	Consiliul Legislativ a avizat favorabil propunerea legislativă, prin avizul nr. 478 din 13 mai 2015.
	Guvernul României a transmis patru puncte de vedere, în anii 2015, 2016, 2017 și 2020 prin care nu susţine adoptarea inițiativei legislative.
Comisia pentru drepturile omului, culte și problemele minorităților naționale a avizat favorabil propunerea legislativă prin avizul cu nr. 4c-5/606 din 17 septembrie 2015.
Propunerea legislativă are ca obiect de reglementare: completarea cu un nou alineat a art.397 din Legea nr.286/2009 privind Codul penal, în sensul incriminării întreprinderii de acţiuni împotriva persoanelor sau bunurilor săvârşite de una sau mai multe persoane împreună, în scopul schimbării ordinii constituţionale ori a îngreunării sau împiedicării exercitării puterii de stat.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, punctele de vedere ale Guvernului României şi avizul Consiliului Legislativ în şedinţa desfășurată în sistem mixt (fizic/online)  din 11 martie 2021. 
	La dezbateri membrii Comisiei juridice, de disciplină şi imunităţi au fost prezenţi conform listei de prezenţă.
Cu ocazia dezbaterilor, s-a constatat că intervențiile pe Codul penal și pe Codul de procedură penală trebuie să se facă în mod structurat, coerent și să corespundă politicilor penale și procesual – penale. De asemenea, s-a constatat că o serie importantă din reglementările propuse nu sunt necesare, iar altele ar trebui să răspundă exigențelor privind predictibilitatea.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor respingerea  Propunerii legislative pentru modificarea Legii nr.135/2010 privind Codul de procedură penală şi a Legii nr.286/2009 privind Codul penal.
În raport cu obiectul şi conţinutul reglementării, propunerea legislativă face parte din categoria legilor organice.


                PREȘEDINTE,                                               SECRETAR,

       Mihai – Alexandru Badea                              Cristian – Tudor Băcanu













Consilier parlamentar, Paul Șerban

